Այլընտրանք ունենալու մասին է վկայում նաև Թուրքիայի փոխվարչապետ Նուման Քուրթուլմուշի այն հայտարարությունը, որում նա Ռուսաստանին կոչ արեց պայքարել Աքքույուի ԱԷԿ-ի նախագծի համար. «Չեմ կարծում, որ ռուսներն այդքան հեշտությամբ կհրաժարվեն ԱԷԿ-ից։ Թուրքիան ԱԷԿ կառուցելու հարցում կախված չէ միայն մեկ երկրի տեխնոլոգիաներից։ Մենք գիտենք, որ աշխարհի շատ երկրներում կան մի շարք ընկերություններ, որոնք ունակ են բավարարել Թուրքիայի այդ պահանջը»[12]։